CELEX: 31982R2937
Language: el
Date: 1982-11-03 00:00:00
Title: Κανονισμός (EOK) αριθ. 2937/82 τής Επιτροπής τής 3ης Νοεμβρίου 1982 περί τών λεπτομερειών εφαρμογής γιά τή χορήγηση τών νομισματικών εξισωτικών ποσών στόν τομέα τού οίνου

Avis juridique important

|

31982R2937

Κανονισμός (EOK) αριθ. 2937/82 τής Επιτροπής τής 3ης Νοεμβρίου 1982 περί τών λεπτομερειών εφαρμογής γιά τή χορήγηση τών νομισματικών εξισωτικών ποσών στόν τομέα τού οίνου  

Επίσημη Εφημερίδα αριθ. L 308 της 04/11/1982 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 2937/82 ΤΗΣ ΕΠΙΤΡΟΠΗΣ  της 3ης Νοεμβρίου 1982  περί των λεπτομερειών εφαρμογής για τη χορήγηση των νομισματικών εξισωτικών ποσών στον τομέα του οίνου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), και ιδίως το άρθρο 6,  Εκτιμώντας:  ότι τα νομισματικά εξισωτικά ποσά που θεσπίστηκαν με τον κανονισμό (ΕΟΚ) αριθ. 974/71, καθορίστηκαν με τον κανονισμό (ΕΟΚ) αριθ. 1235/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2891/82 (4)·  ότι το άρθρο 2 παράγραφος 4 του κανονισμού (ΕΟΚ) αριθ. 974/71 προβλέπει ότι, στον τομέα του οίνου, το εξισωτικό ποσό που πρέπει να εφαρμοστεί από τα Κράτη μέλη με υποτιμημένο νόμισμα είναι το ποσό του εν λόγω Κράτους μέλους για τον σχετικό οίνο μειωμένο κατά το νομισματικό εξισωτικό ποσό το πλέον χαμηλό των Κρατών μελών με υποτιμημένο νόμισμα για τον αυτό οίνο· ότι δυνάμει των διατάξεων αυτών η θέσπιση γαλλικών νομισματικών εξισωτικών ποσών οδηγεί σε άνιση εφαρμογή του συστήματος αυτού για τους οίνους που εξάγονται από την Ιταλία πριν και εισάγονται στην Γαλλία μετά τον καθορισμό νέων νομισματικών εξισωτικών ποσών· ότι πρέπει, συνεπώς, να ληφθούν τα αναγκαία μεταβατικά μέτρα για να διορθωθεί η κατάσταση αυτή· ότι, εντούτοις, για λόγους καλής διοικητικής διαχειρίσεως τα μέτρα αυτά πρέπει να περιορίζονται χρονικά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κατά παρέκκλιση από το παράρτημα Ι μέρος 6 του κανονισμού (ΕΟΚ) αριθ. 1235/82, το νομισματικό εξισωτικό ποσό που εφαρμόζεται κατά την εισαγωγή στη Γαλλία των προϊόντων που αναφέρονται στο παράρτημα του παρόντος κανονισμού, για τα οποία τα νομισματικά εξισωτικά ποσά έχουν εισπραχθεί κατά την εξαγωγή από την Ιταλία, είναι το ποσό που αναφέρεται στο ίδιο παράρτημα μετά την τήρηση των τελωνειακών διατυπώσεων εξαγωγής κατά τη διάρκεια της περιόδου 17 Μαΐου μέχρι 15 Ιουνίου 1982 και των τελωνειακών διατυπώσεων εισαγωγής κατά τη διάρκεια της περιόδου 16 Ιουνίου μέχρι 25 Ιουλίου 1982.  2. Εντούτοις, αυτό το νομισματικό εξισωτικό ποσό χορηγείται μόνο κατόπιν αιτήσεως ενδιαφερόμενου και υπό τον όρο ότι αυτός προσκομίζει την απόδειξη ότι οι ημερομηνίες πληρώσεως των τελωνειακών διατυπώσεων εξαγωγής και εισαγωγής αντιστοιχούν στις περιόδους που αναφέρονται στην παράγραφο 1.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 17. 12. 1981, σ. 2.  (3) ΕΕ αριθ. L 142 της 20. 5. 1982, σ. 1.  (4) ΕΕ αριθ. L 306 της 1. 11. 1982, σ. 1.   ΠΑΡΑΡΤΗΜΑ  1.2.3 //   //   //   // Κλάση του  Κοινού  Δασμολογίου   // Περιγραφή εμπορευμάτων   // Εξισωτικά ποσά που πρέπει  να χορηγηθούν κατά την  εισαγωγή στη Γαλλία  (% vol/Hl)  //   //   //   // ex 22.05 Β  // Οίνοι παρουσιαζόμενοι εις δοχεία περιέχοντα πλέον των 3 λίτρων  //  // ex 22.05 Γ Ι  // (α) Επιτραπέζιος οίνος (1)  // 0,87 FF  //   // (3) Έτεροι  //   // ex 22.05 Γ ΙΙ  // (α) Επιτραπέζιος οίνος (1)  //   //   //   //  (1) Κατά την έννοια του ορισμού που αναφέρεται υπό τον αριθμό 11 στο παράρτημα ΙΙ του κανονισμού (ΕΟΚ) αριθ. 337/79.